CELEX: 62016TN0190
Language: mt
Date: 2016-04-27 00:00:00
Title: Kawża T-190/16: Rikors ippreżentat fis-27 ta’ April 2016 – Azarov vs Il-Kunsill

20.6.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 222/30
            
         Rikors ippreżentat fis-27 ta’ April 2016 – Azarov vs Il-Kunsill
   (Kawża T-190/16)
   (2016/C 222/38)
   Lingwa tal-kawża: il-Ġermaniż
   
      Partijiet
   
   
      Rikorrent: Mykola Yanovych Azarov (Kiev, l-Ukrajna) (rappreżentanti: G. Lansky u A. Egger, avukati)
   
      Konvenut: Il-Kunsill tal-Unjoni Ewropea
   
      Talbiet
   
   
               —
            
            
               tannulla d-Deċiżjoni tal-Kunsill (PESK) 2016/318, tal-4 ta’ Marzu 2016, li temenda d-Deċiżjoni 2014/119/PESK dwar miżuri restrittivi diretti kontra ċerti persuni, entitajiet u korpi fid-dawl tas-sitwazzjoni fl-Ukrajna (ĠU L 60, p. 76) kif ukoll ir-Regolament ta’ Implimentazzjoni tal-Kunsill (UE) 2016/311, tal-4 ta’ Marzu 2016, li jimplimenta r-Regolament (UE) Nru 208/2014 dwar miżuri restrittivi diretti kontra ċerti persuni, entitajiet u korpi fid-dawl tas-sitwazzjoni fl-Ukrajna (ĠU L 60, p. 1), sa fejn jikkonċernaw lir-rikorrent;
            
         
               —
            
            
               tordna ċerti miżuri ta’ organizzazzjoni tal-proċedura, b’mod partikolari:
               
                           —
                        
                        
                           mistoqsijiet lill-Kunsill;
                        
                     
                           —
                        
                        
                           stedina lill-Kunsill sabiex jippreżenta osservazzjonijiet bil-miktub jew orali dwar ċerti aspetti tat-tilwima;
                        
                     
                           —
                        
                        
                           talbiet għal informazzjoni jew għal tagħrif lill-Kunsill u lil terzi, b’mod partikolari lill-Kummissjoni, lill-SEAE u lill-Ukrajna;
                        
                     
                           —
                        
                        
                           stedina għall-produzzjoni ta’ dokumenti jew provi rigward il-kawża;
                        
                     
         
               —
            
            
               tikkundanna lill-Kunsill għall-ispejjeż tal-proċedura.
            
         
      Motivi u argumenti prinċipali
   
   Insostenn tar-rikors tiegħu, ir-rikorrent jinvoka erba’ motivi
   
               1.
            
            
               L-ewwel motiv ibbażat fuq ksur tad-drittijiet fundamentali
               Fl-ambitu ta’ dan il-motiv, ir-rikorrent isostni l-ksur tad-dritt għall-proprjetà u l-ksur tad-dritt għal-libertà ta’ intrapriża. Barra minn hekk, huwa jikkritika n-natura sproporzjonata tal-miżuri restrittivi adottati.
            
         
               2.
            
            
               It-tieni motiv ibbażat fuq użu ħażin ta’ poter
               F’dan ir-rigward, ir-rikorrent isostni, b’mod partikolari, li l-Kunsill għamel użu ħażin ta’ poter peress li bl-introduzzjoni tal-miżuri restrittivi kontra r-rikorrent ġew prinċipalment segwiti skopijiet li ma humiex konformi mal-konsolidazzjoni u mas-sostenn fil-fatt tal-istat tad-dritt u tar-rispett tad-drittijiet tal-bniedem fl-Ukrajna.
            
         
               3.
            
            
               It-tielet motiv ibbażat fuq ksur tal-prinċipju ta’ amministrazzjoni tajba
               Fl-ambitu ta’ dan il-motiv, ir-rikorrent jallega, b’mod partikolari, ksur tad-dritt għal trattament imparzjali, ksur tad-dritt għal trattament ġust u ekwu u ksur tad-dritt għal investigazzjoni bir-reqqa tal-fatti.
            
         
               4.
            
            
               Ir-raba’ motiv ibbażat fuq żball manifest ta’ evalwazzjoni